למרות שבעבר אספירין הומלץ לקבוצות מסוימות של אנשים ללא היסטוריה של התקף לב, קיימת מחלוקת בין המומחים בשאלה האם היתרונות של אספירין עולים על הסיכונים האפשריים. מינהל המזון והתרופות האמריקאי אינו ממליץ על טיפול באספירין למניעת התקפי לב אצל אנשים שטרם סבלו מהתקף לב, שבץ מוחי או מחלת לב וכלי דם אחרת. ההנחיות משתנות בין ארגוני הבריאות השונים, אך הן מתפתחות ככל שמתבצע מחקר נוסף. נראה כי היתרונות של טיפול יומי באספירין אינם עולים על הסיכון לדימום אצל אנשים עם סיכון נמוך להתקפי לב. ככל שהסיכון להתקף לב גבוה יותר, כך סביר יותר שהיתרונות באספירין יומיומי עולים על הסיכון לדימום. השורה התחתונה היא שלפני נטילת אספירין יומיומי יש לקיים דיון עם הרופא. כמו שכבר צוין, אם אדם עבר התקף לב או שעבר צנתור בו הותקן לו סטנט (תומכן), חשוב מאוד לקחת אספירין וכל תרופה מדללת דם אחרת בדיוק כפי שהומלץ על ידי הרופאים.